
ประกาศองค์การบริหารส่วนตำบลสองแพรก
เรื่อง    การจัดตั้งศูนย์ข้อมูลข่าวสารขององค์การบริหารส่วนตำบลสองแพรก
-----------------------------------------


อาศัยอำนาจตามพระราชบัญญัติข้อมูลข่าวสารของทางราชการ  พ.ศ.  2540  มาตรา  9  ให้หน่วยงานของรัฐต้องจัดให้มีข้อมูลข่าวสารให้ประชาชนเข้าตรวจดูได้ง่าย  ภายใต้บังคับมาตรา  14  และมาตรา  15  หน่วยงานราชการจึงต้องจัดให้มีสถานที่สำหรับประชาชนสามารถใช้ในการค้นหาและศึกษาข้อมูลข่าวสารของราชการได้สะดวกตามสมควร   นั้น  
                              ดังนั้น  องค์การบริหารส่วนตำบลสองแพรก  จึงได้กำหนดให้สำนักงานปลัดองค์การบริหารส่วนตำบลสองแพรก  เป็นศูนย์ข้อมูลข่าวสาร  โดยกำหนดให้มีผู้รับผิดชอบ  ดังนี้
                                1. หัวหน้าสำนักงานปลัดหรือผู้รักษาราชการแทน      เป็นหัวหน้าผู้รับผิดชอบ
                                2. เจ้าหน้าที่วิเคราะห์นโยบายและแผน                       เป็นผู้ช่วย
                                3. ผู้ช่วยเจ้าหน้าที่ธุรการ                                              เป็นผู้ช่วย  


                 จึงขอประกาศให้ทราบโดยทั่วกัน



      ประกาศ  ณ  วันที่   28    เดือน  ธันวาคม    พ.ศ.  2550
                                                      (ลงชื่อ)
                                                                           (นายสำเริง   อุณห์ไวทยะ)
                                                               นายกองค์การบริหารส่วนตำบลสองแพรก

